Coba jelasin Mei dari 2019 di Malaysia dalam bahasa melayu dong

2 Mei - Ahli Parlimen Kinabatangan dan bekas pengerusi Felcra Berhad, Bung Moktar Radin dan isteri, pelakon Zizie Ezette akan didakwa di Mahkamah Sesyen Kuala Lumpur di ibu negara atas tuduhan berkaitan rasuah.

2 Mei - Tengku Maimun Tuan Mat dilantik sebagai Ketua Hakim Negara baharu memggantikan Richard Malanjum yang bersara wajib pada 12 April. Pelantikan ini menjadikan Tengku Maimun sebagai wanita pertama yang dilantik sebagai Ketua Hakim Negara.

3 Mei - Harga runcit petrol RON97 turun satu sen kepada RM2.81 seliter, manakala RON95 dan diesel masing-masing kekal RM2.08 dan RM2.18 seliter.

9 Mei - Kerajaan dan pihak polis memohon untuk menyita barang-barang mewah berjumlah RM711 juta milik bekas Perdana Menteri, Datuk Seri Najib Tun Abdul Razak dan isterinya, Datin Seri Rosmah Mansor.

10 Mei - Sultan Selangor, Sultan Sharafuddin Idris Shah menggantung darjah kebesaran bekas Perdana Menteri, Datuk Seri Najib Tun Razak dan isteri, Datin Seri Rosmah Mansor buat sementara waktu berikutan pertuduhan ke atas Najib dan Rosmah yang sedang dalam perbicaraan di mahkamah melibatkan kes rasuah, pecah amanah dan penggubahan wang haram.

11 Mei - Calon DAP Vivian Wong Shir Yee terpilih ke Parlimen Malaysia untuk kawasan Sandakan pada pilihan raya kecil Sandakan 2019 selepas kerusi itu kosong selepas kematian bapanya akibat serangan jantung yang juga penyandangnya.

13 Mei - Menteri Dalam Negeri Malaysia, Tan Sri Muhyiddin Yassin mengumumkan penubuhan Suruhanjaya Bebas Aduan dan Salah Laku Polis (IPCMC) hujung tahun ini, selepas pembentangan Rang Undang- Undang (RUU) berkaitan pada sesi Parlimen berikutnya.

13 Mei - Pelakon Sofi Jikan diperintah membela diri oleh Mahkamah Majistret Petaling Jaya atas pertuduhan menggunakan ganja.

15 Mei - Pelakon dan pengarah Datuk Farid Kamil dihukum penjara sembilan bulan oleh Mahkamah Majistret, atas kesalahan mengguna dadah jenis ganja Tetra Hydrocannibol (THC).

16 Mei - Jurulatih bola sepak Irfan Bakti meletakkan jawatan sebagai Ketua Jurulatih TFC berkuatkuasa serta merta, sebagai tanggungjawab atas kemerosotan prestasi Terengganu FC (TFC), terutama selepas kekalahan memalukan pasukan itu di tangan Petaling Jaya City FC.

16 Mei - Pelakon dan penyanyi Aliff Aziz dan isteri Bella Astillah memfailkan perceraian talak satu terhadap Bella di Mahkamah Rendah Syariah Kuala Lumpur.

17 Mei - Malaysia akan menjadi tuan rumah Kongres Terowong Sedunia (WTC) 2020 dan Perhimpunan Agung Persatuan Pembinaan Terowong dan Ruang Bawah Tanah Antarabangsa (ITA-AITES) ke-46 selama seminggu bermula 15 Mei 2020.

20 Mei - Penerjun wanita negara, Nur Dhabitah Sabri merangkul pingat gangsa acara 3 meter papan anjal di hari terakhir Siri Dunia Terjun FINA yang berlangsung di London.

22 Mei - Sultan Pahang, Sultan Ahmad Shah mangkat di Institut Jantung Negara (IJN) pada usia 88 tahun.

24 Mei - Isteri bekas Perdana Menteri, Datin Seri Rosmah Mansor diarah mengisytiharkan harta yang diperolehinya dari 1 Januari 2009 hingga 31 Disember 2017 selepas gagal mengetepikan notis pihak pendakwaan yang mewajibkannya berbuat demikian.

25 Mei - Google Malaysia memberi penghormatan khas kepada penghibur terkemuka Sudirman Haji Arshad dengan melakarkan karya seni doodle, di laman carian mereka, sempena ulang tahun kelahiran beliau yang ke-65.

27 Mei - Sultanah Terengganu, Sultanah Nur Zahirah merayu Mahkamah Tinggi memutuskan kes saman fitnah dikemukakannya terhadap pengasas dan pengarang Sarawak Report, Clare Rewcastle Brown dan dua yang lain, ditentukan melalui penghakiman terus tanpa perbicaraan.